Mabel Matiz

Fatih Karaca (b. 31 Ağustos 1985, Mersin), ya zi be namey Mabel Matizi şınasiyeno. O namey xo Mabel Matizi, karakterê romanê Mavi Tuna ra, namey "Tuna"y "Mabel" u çekuya Yunankiya kıhane matizi ra gırewto, ê kerdê yew.

Piyê ey şofêrê kamyoni u maya cı zi xanıma keyey biy. O zi no keye ra, tarixê 31 Ağustos 1985i de Mersin de qezay Erdemli de bi. Mektebo verên u lisa inca de temam kerd. Dıma zi universite rê şi Estanboli. Uca de Universitê Estanboli Fakultê Doktoriya Dındani de wend. 2011 de Universitê Bilgi de lisanso berz waşto ko, hema 2014 de inca ra abırriyo.

 Kariyerê cı 
Ey demê universitê xo de dersê gitar u şanı gırewti, nuştê verêni zi inca de nuştê. Serra 2008 ra nat kariyerê xo rameno, raveri keyey xo de qeydê kılami vıraşti. Dıma zi o yew sitê interneti ke namê cı MySpaceo ra qeydê xo bêname (anonim) kerdi vıla. Engin Akıncıy ke qeydê ey ewnay, ê amey pê u Akıncıy waşt ke albumê ey vırazo. Dıma zi yew proce vıraziyao, pê Alper Gemici u Alper Erinçi kewtê zerrê studyoy. Ey be namey xo Mabel Matizi albumo verên vet, ramıt piyasa u panc kılamê enê albumi biy.

Albumo çeharın pê namey Maya veciyao ke Doğan Music Company u Zoomi Musici ramıto piyasa. Mabel Matizi dı serri album kerdê xazır, qeydê studyoy vıraştê u no zi yew u nêm serre gırewto. Versiyonê fiziki ê albumi dı Cd ra pêro piya vist u yew kılame ra yeno pêra. Kılamê Canki u Comme un animal wayirê versiyonê dicitaliê.

Mabel Matizo ke xo ver dano heqanê cematê LGBTy sevekneno, pê inan pay şıno.

 Diskografiya ey 
 Mabel Matiz (2011)
 Yaşım Çocuk (2013)
 Gök Nerede (2015)
 Maya (2018)

 Linkê teberi 
 Siteyê cıyo resmi


Kategoriye:Merdumê weşi
Kategoriye:Şarê Mersini
Kategoriye:Doktorê dındani
Kategoriye:Doktorê Tırki
Kategoriye:Aktivistê Tırkê heqanê LGBTy
Kategoriye:Muziyenê Tırkê LGBTy